ANC sal glo Potch-kantoor ontruim | Maroela Media
Die ANC in die Tlokwe-munisipaliteit het glo ingestem om die burgemeester se kantoor in Potchefstroom te ontruim. Hulle het ook 'n dringende aansoek vir verlof om appèl teruggetrek aangaande die hof se besluit rondom die ontseteling van die burgemeester, het die DA Woensdag gesê.
"Supra Mahumapelo, die voorsitter van die ANC in Noordwes, het my Dinsdagaand gebel en gesê Maphetle Maphetle en sy kollegas sal vandag [Woensdag] die munisipale kantore ontruim en die hofaansoek onttrek," het Chris Hattingh, die DA se provinsiale leier, gesê.
"Ons sal wag en sien of dit regtig gaan gebeur."
Die dringende hofaansoek was aanvanklik geskeduleer om Woensdag in die Pretoriase hooggeregshof aangehoor te word. Die hooggeregshof het Maandag 'n aansoek van die ANC, om 'n vergadering waar Maphetle ontsetel is, ongeldig te verklaar, van die hand gewys.
So probeur hulle maak soos mugabe, demokrasie werk net terwyl hulle 66% het, wanneer dit onder 50% val dan begin die burgeroorlog, dan moet daar met hofbevel van hulle ontslae geraak word, wan dan is die demokrasie rassisties
Hierdie en verkiesings bedrog sa toeneem hoe nader ons aan die verkiesing kom. Wat help die vertragings taktiek noe eindelik die ANC. Al wat dit vir ons seg is dat hulle onverantwoordelik is en nie volwasse genoeg is om die bestuur van 'n gebied te behartig nie, wat nog te seg die land.